**0044**

**Неге болмасқа?**

***«Сол секілді сендер, күйеулер, әйелдеріңе ілтипат пен қамқорлық көрсетіп бірге өмір кешіңдер! Жан-тәндерінің нәзік екенін түсіне отыра, оларды ерекше қастерлей біліңдер. Себебі Құдай рақым етіп сыйлаған мәңгілік өмірді сендермен бірге олар да иемденеді. Тәңір Иеге сиынған кездеріңде ештеңе кедергі болмас үшін де осылай істеңдер!»***

***(Петірдің 1-хаты 3:7)***

Құдай неге кейде сіздің кейбір мұқтаждықтарыңызға жауап бермейтіні туралы ойландыңыз ба? Мұндай сұрақты маған жақында бір адам қойды. Ол сақтандыру сатушысы болды. Оның жүзінде жағымды күлімсіреу болса да, оның арғы жағында, барлық күш-жігеріне қарамастан, уайымын жасыра алмады. Ол мінажат етіп, көп жұмыс жасаса да, бірақ қажырлы еңбек пен мінажат еш нәтиже бермегендей болып көрінді.

Науқасқа бірқатар сұрақ қоятын дәрігер сияқты, мен оған бірнеше маңызды сұрақтар қоя бастадым: «Құдаймен қарым-қатынасыңызға кедергі болатын себептер бар ма? Сіз біреуге кек сақтап жүрсіз ба? Забур жыршысы айтқандай, егер жүрегімізде қандай да бір күнә жасырын болса, Иеміз бізді естімейтінін білетін шығарсыз?» (Забур 65:18 қараңыз)

Ол біраз ойланып, содан кейін: «Жоқ, мен Құдайдың мінажаттарыма жауап беруіне кедергі болатын мәселелер бар деп айта алмаймын», - деді.

Содан кейін мен келесі сұрақты қойдым: «Сіздің отбасылық өміріңіз қалай?»

Ол тағы бір сәтке ойланып, содан кейін: «Менің некем мінажатқа қандай қатысы бар?» - деп сұрады.

Мен: «Білесіз бе, Петірдің 1-хаты 3:7-де мінажаттарымыздың жауапсыз қалуының бір себебі - отбасымыздағы шешілмеген мәселелер бар болғандықтан», - дедім.

«Шынында ма?- деп таң қалды ол, - бұл туралы оқуғаным есімде жоқ». – деді.

Оның таңданғанын көріп, мен Петрдің хатын ашып, мына сөздерді оқыдым: «Сол секілді сендер, күйеулер, әйелдеріңе ілтипат пен қамқорлық көрсетіп бірге өмір кешіңдер! Жан-тәндерінің нәзік екенін түсіне отыра, оларды ерекше қастерлей біліңдер. Себебі Құдай рақым етіп сыйлаған мәңгілік өмірді сендермен бірге олар да иемденеді. Тәңір Иеге сиынған кездеріңде ештеңе кедергі болмас үшін де осылай істеңдер!» (Петірдің 1-хаты 3:7)

Жалғасы келесі сабақта...